काठमाडौं । चितवन राइनोजले नमस्ते पोखरा प्रमियर लिग (पीपीएल) क्रिकेटको फाइनलमा पुग्न ९५ रनको लक्ष्य पाएको छ ।
सन्नी पटेलले एकै ओभरमा ३ विकेट लिँदै काठमाडौंलाई धराशायी बनाए । काठमाडौंले पहिलो ओभरमा आक्रामक सुरुवात गर्दै १५ रन बनाएको अवस्थामा दोस्रो ओभरमा सन्नीले अमित श्रेष्ठ, पवन सर्राफ र गौरव तोमारलाई आउट गरी चितवनलाई उत्कृष्ट पुनरागमन गराए ।
काठमाडौंबाट जयकिस्नन् कोल्सावालाले २५ र कप्तान ज्ञानेन्द्र मल्लले ३० रन बनाए । ज्ञानेन्द्रले ३५ बल खेली २ चौका प्रहार गरे । खेलको एक मात्र छक्का प्रहार गरेर आदिल खान ८, बसन्त रेग्मी ०, अमरसिंह रौटेला ९ र सुशन भारी ३ रनमा आउट भए ।
सन्नीले ३ विकेट लिने क्रममा ४ ओभरमा ९ रन मात्रै खर्चिए । अर्का भारतीय खेलाडी स्मति पटेलले ४ ओभरमा १९ रन खर्चेर २ विकेट लिए । भुवन कार्कीले ३ ओभर बलिङ गर्दै १० खर्ची २ विकेट लिए । करण केसी र कप्तान पारस खड्काको नाममा १-१ विकेट रह्यो ।
यस खेल जित्ने टोलीले मंगलबार हुने फाइनलमा पोखरा पल्टनसँग प्रतिस्पर्धा गर्ने छ । राउन्ड रोबिनको प्रतिस्पर्धामा चितवनले काठमाडौंमाथि १३ रनको विजय हात पारेको थियो ।
हामीले खासगरी खोजमूलक समाचारलाई स्थान दिने गरेका छौं । सन्तुलित विचार हाम्रो अनलाइनको प्राथमिकता हो ।